浙江省青年书法家协会篆刻创作委员会陶瓷印鉴赏序 / 卢心东
陶瓷，出于火而变于泥，水土双飞使之然也；青铜，出于火而变于土，锡铜共舞使之然也。瓷之盛名，译曰中国，华夏之珍品也。章曰信用，翰谓金石，贤达之祥物也。两者皆以艺高鬼斧而盛行于世，共享世界非物质文化遗产之美誉。合之称瓷印，盛世将兴矣，今人玩而研之，后学不知将何以冠誉耳。
婺女顾童，瓷艺多年，赣中景德镇有私坊，多邀同仁赴以客座，遂有甲午年会出省于瓷都，印人无不说从，虽有不得行者，亦邮而作于家舍，无漏玩泥之憾也。
临者喜聚，首次玩泥，无论优劣，宽心使然。或书或画，或雕或凿，行刀走笔，无不兴致盎然，慧心不殆，一以贯之。顷刻，尘泥满衣，笑语满堂，已有佳作立于堂前，有瓶有罐，有盘有器，更有瓷板无数，会声具色，琳琅满桌，目不暇接，此乃本刊精选之物也。群体刻瓷印而刊专集，更是印谱之创举也。
同仁所作实乃工艺之初，尚有上釉、着色、满窑、烧造，包装、邮运、联络、拍摄等等后序，皆由顾童一人为之，弱小女子，心脑费尽，辛劳之极，印友感怀不已，谢词难表，共鸣在心。
此次相聚实乃本届暮会，一年一聚，同舟五载，手足之情历历在目，相知相会，相聚相助，无不感慨万分。长者即将惜别于青年书协